
Закон за общите изисквания за безопасност при предоставяне на атракционни услуги, представляващи източник на повишена опасност  


Глава първа
Предмет на закона

Чл. 1. Този закон урежда общите изисквания за безопасност при предоставяне на атракционни услуги, представляващи източник на повишена опасност, условията за тяхното извършване и контролът спрямо доставчиците на тези услуги. 
Чл. 2. (1) Атракционна услуга, представляваща източник на повишена опасност е всяка дейност, свързана с използването на съоръжения, оборудване или екипировка с развлекателна цел,  която би могла да доведе до непосредствена или косвена опасност за живота и/или здравето на ползвателите й и/или на трети лица, и която се предоставя срещу заплащане. 
(2)  За целите на този закон атракционни услуги, представляващи източник на повишена опасност, съобразно съоръженията, оборудването или екипировката, с които се предоставят са:
1. услуги, за предоставянето на които се ползват увеселителни съоръжения;
2. въздушноатракционни услуги; 
3. водноатракционни  услуги. 
Чл. 3. Законът не се прилага за спортните дейности, спортните услуги и спортно-туристическите дейности, уредени в Закона за физическото възпитание и спорта.
Чл. 4. (1) Лицата, които предоставят услуги по чл. 2 носят отговорност за спазване на изискванията за безопасност на съоръженията, оборудването и екипировката, с които се предоставят услугите.
(2) Съоръженията, оборудването и екипировката, с които се предоставят услуги по чл. 2, произведени и/или пуснати на пазара в държави – членки на Европейския съюз или  произведени в държава от Европейската асоциация за свободна търговия – страна по Споразумението за Европейското икономическо пространство, се използват за целите на предоставяне на услугите, ако са придружени с документ от производителя за съответствието на съоръженията, оборудването и екипировката с приложимото законодателство за изискванията за безопасност.

Глава втора
Общи изисквания към доставчиците на атракционни услуги, представляващи източник на повишена опасност

Чл. 5. Доставчик на услуги по чл. 2 е лице, вписано в регистъра по чл. 6, ал. 1. 
Чл. 6. (1) Министърът на туризма създава и поддържа публичен електронен регистър на доставчиците на услуги по чл. 2, като част от Националния туристически регистър по чл. 165, ал. 1 от Закона за туризма. 
(2) Регистърът по ал. 1 се поддържа като електронна информационна система със свободен и безплатен достъп.  
(2) Вписването в регистъра по ал. 1 на услуги  по чл. 2, ал. 2, т. 2 и т. 3 – за случаите по чл. 22, се извършва от министъра на туризма или от оправомощено от него длъжностно лице.
(3) Вписването в регистъра по ал. 1 на услуги  по чл. 2, ал. 2, т. 1 и по чл. 2, ал. 2, т. 3 – за случаите по чл. 23, се извършва от кмета на общината или от оправомощено от него длъжностно лице.
(4) Кметовете на общини или оправомощени от тях длъжностни лица водят и поддържат електронен регистър по реда на наредбата по чл. 165, ал. 2 от Закона за туризма за атракционни услуги по чл. 2, ал. 2, т. 1 и по чл. 2, ал. 2, т. 3 – за случаите по чл. 23, за територията на общината. 
(5) Регистрите по ал. 4 се включват като част от Националния туристически регистър по ал. 1. Вписването се извършва чрез въвеждане на изискуемите данни по този закон чрез съответен интерфейс и сигурна комуникационна свързаност. 
Чл. 7. (1) Всяко лице, което възнамерява да предоставя услуга по чл. 2 подава заявление по образец до министъра на туризма или до кмета на съответната община – в случаите по ал. 3. Заявлението се подава на български език и съдържа:
1. идентификационни данни за заявителя;
2. кратко описание на услугите, които ще бъдат предоставяни;
3. място на предоставяне и териториален обхват на услугите – когато е приложимо;
4. план за безопасност при предоставяне на услугите;
5. отговорно лице по безопасността с данни за контакт;
6. предполагаема дата за начало на дейността;
7. копие от сключена застраховка по чл. 8;
8. сертификат за оценка на съответствието, издаден от акредитиран орган за контрол.
(2) В случай на непълнота на заявлението, в 7-дневен срок от получаването му министърът на туризма или кметът на общината или оправомощени от тях лица писмено уведомяват заявителя да отстрани непълнотите.
(3) Правото да се предоставя услуга по чл. 2 възниква от датата на вписване в регистъра по чл. 6, ал. 1.  
(4) Лицето по ал. 1 уведомява министъра на туризма или кмета на съответната община – в случаите по ал. 3, за всяка промяна на данните от заявлението по ал. 1 в 14-дневен срок от настъпването на промяната.
(5) Условията и редът за поддържане и ползване на регистъра по чл. 6, ал. 1, данните, които се вписват в него, както и за заличаване на вписването и образецът на заявление по ал. 1 се определят с наредбата по чл. 165, ал. 2 от Закона за туризма.
[bookmark: to_paragraph_id44282685](6) Забранява се предоставянето на услуга по чл. 2 преди вписване в регистъра по чл. 6, ал. 1.
Чл. 8. (1) Доставчиците на атракционни услуги по чл. 2 застраховат отговорността си спрямо лицата, ползващи услугата и спрямо трети лица. 
(2) Условията и редът за задължително застраховане по ал. 1 се определят с наредба на Министерския съвет по предложение на министъра на туризма.
Чл. 9. (1) Доставчиците на услуги по чл. 2 утвърждават план за безопасност при предоставяне на услугата и определят отговорно лице за безопасността. 
(2) Отговорното за безопасността лице: 
1. организира ежедневните проверки по този закон; 
2. поддържа технически паспорт на съоръжението, оборудването и екипировката – когато е приложимо;
3. провежда регулярно обучение по плана по ал. 1 и инструктаж на персонала;
4. незабавно уведомява при инциденти компетентните органи.
(3) Отговорното за безопасността лице трябва да притежава най-малко средно специално или висше образование в техническа или сходна област и най-малко една година опит в експлоатацията или поддръжката на съоръжения, оборудване или екипировка, с които се предоставят услуги по чл. 2.
(4) Планът за безопасност по ал. 1 включва минимум: 
1. инструкции за безопасна експлоатация и съхранение на съоръженията, екипировката и оборудването;
2. данни за използването на съоръженията, екипировката и оборудването и оценка на годността им спрямо указания от производителя срок;
3. правила и процедури за действия при инциденти;
4. мерки, свързани с метеорологичната обстановка и природни явления – когато е приложимо;
5. мерки за осигуряване на навременна първа помощ до идване на екип на спешна медицинска помощ;
6. изисквания за притежаване на задължителни специфични умения, свързани с предоставяне на съответната услуга.
Чл. 10. (1) Доставчиците  на услуги по чл. 2 осигуряват провеждането на първоначално и ежегодно обучение и инструктаж на наетите за предоставянето на услугата лица по мерките, предвидени в плана по чл. 9, ал. 1. Проведените обучения и инструктаж се вписват в нарочен дневник, който се съхранява за срок не по-малко от 2 години и се предоставя при поискване за проверка от контролните органи. 
(2) Лица, които не са преминали съответното обучение и инструктаж, нямат право да управляват или обслужват съоръжения, оборудване или екипировка, с които се предоставя услуга по чл. 2.

Глава трета
Общи правила и нормативи за безопасност при ползването на атракционни услуги, представляващи източник на повишена опасност и експлоатация на съоръженията,  оборудването и екипировката при предоставянето им

Чл. 11. При предоставянето на услуга по чл. 2 доставчиците:
1. използват съоръжения, екипировка и оборудване, които отговарят на нормативните изисквания и осигуряват ползването и съхранението им в съответствие с тези изисквания и с приложимите стандарти и изисквания на производителя; 
2. извършват проверки по чл. 17, ал. 1; 
3. осигуряват провеждане на регулярните инструктажи и обучения на персонала, участващ при предоставяне на услугата.
Чл. 12. (1) Доставчиците на услуги по чл. 2 изготвят и поддържа на видно място правила за безопасност. 
(2) Правилата по ал. 1 включват информация най-малко за: 
1. възрастовите и други ограничения при предоставянето на услугата; 
2. правила за поведение на ползвателя преди, по време и след предоставянето на услугата; 
3. описание на възможните рискове; 
4. описание на забранените по време на предоставянето на услугата предмети, както и други специфични правила. 
(3) Доставчиците на услуги по чл. 2 провеждат предварителен инструктаж преди началото на предоставяне на услуга по чл. 2 на всяко лице, като го запознават подробно с правилата по ал. 1 и дават необходимите пояснения. 
Чл. 13. (1)  Ползването на услуги по чл. 2 от лица под 14 години се разрешава, ако са придружени от пълнолетно лице, което е подписало декларация за информирано съгласие. 
(2) Преди ползването на услуга по чл. 2, лицата са длъжни да се запознаят с правилата  по чл. 12, за което подписват декларация за информирано съгласие, с която удостоверяват, че са запознати с тях и, че им е бил проведен инструктаж преди ползване на услугата. Декларациите се номерират и се съхраняват за срок от една година. В случаите по ал. 1 декларацията за информирано съгласие се подписва от съответното пълнолетно лице. 
Чл. 14. Лицата, които ползват услуга по чл. 2 са длъжни:
1. преди ползване на услугата да се запознаят с правилата за безопасност при ползване на услугата и да подпишат декларацията за информирано съгласие;
2. да спазват указанията на лицата, които предоставят услугата и да ползват необходимите индивидуални предпазни средства съобразно изискванията за предоставяне на услугата.
Чл. 15. Доставчиците  на услуги по чл. 2 са длъжни да не допускат до ползването им лица и да прекратят тяхното предоставяне, когато лицата: 
1. са във видимо нетрезво състояние или под влиянието на наркотици или други упойващи вещества;
2. отказват да се запознаят с правилата за безопасност при ползване на услугата и/или да подпишат декларация за информирано съгласие; 
3. не спазват указанията на лицата, които предоставят услугата и по този начин създават или биха могли да създадат риск за себе си или за трети лица. 
Чл. 16. Доставчици на услуги по чл. 2, които за предоставяне на услуги ползват атракционно съоръжение са длъжни да осигурят предварителна информационна обезпеченост чрез табела/и, включваща минимум:
1. ценоразпис на предлаганите услуги;
2. информация за лицето, предоставящо услугата – име/наименование, седалище и адрес на управление, телефонен номер, както и електронен адрес и интернет страница, ако има такива;
3. информация за услугата – описание, основни/съществени характеристики и други – според услугата;
4. номер и дата на вписване в регистъра по чл. 6, ал. 1;
5. правилата за безопасност по чл. 12, ал. 1;
6. уведомяване на службите за спешна помощ по реда, предвиден в Закона за националната система за спешни повиквания с единен европейски номер 112 и на компетентните контролни органи;
7. изписване на информацията по т. 1-6 на български и на английски език.
Чл. 17. (1) Доставчиците на услуги по чл. 2, които предоставят услуги с атракционно съоръжение са длъжни ежедневно преди пускане в експлоатация на съоръжението да извършват предексплоатационна проверка, включваща минимум:
1. състояние на съоръженията, оборудването и екипировката;
2. видимото състояние на конструкцията и подвижните части;
3. функциониране на електрическите и хидравличните системи, когато са налични;
4. достъпност и видимост на предупредителните знаци и инструкции;
5. наличие на задължителната документация и протоколи за текущи проверки.
(2) Резултатите от проверките се вписват в дневника по чл. 19, ал. 2, който се съхранява на място – когато е приложимо или на посочения адрес на управление на доставчика на услугата, за срок не по-малък от 5 години и следва да е на разположение при проверки от контролните органи.
Чл. 18. (1) Атракционните съоръжения подлежат на ежегоден контрол от акредитиран орган за контрол, ако в друг нормативен акт не е определен друг по-кратък период. 
(2) При всяка модификация, ремонт или промяна/подмяна на конструктивен елемент на съоръжение по ал. 1 доставчиците на услуги по чл. 2 прилагат процедура за управление на промени, която включва:
1. анализ на риска от промяната;
2. определяне на мерки за безопасност;
3. сертификат за контрол, издаден от акредитиран орган за контрол,  удостоверяващ съответствието на съоръженията, оборудването и екипировката при предоставянето на услуги по чл. 2, преди пускане след промяната;
4. вписване в регистъра/досието/дневника на съоръжението.
(3) Съоръжение, претърпяло модификация или основен ремонт, не може да се използва без сертификат за контрол, издаден от акредитиран орган за контрол,  удостоверяващ  съответствието на съоръженията, оборудването и екипировката при предоставянето на атракционни услуги, които са източник на повишена опасност.
Чл. 19. (1) Доставчиците на услуги по чл. 2 осигуряват поддръжка на съоръженията, оборудването и екипировката в съответствие с:
1. инструкциите на производителя;
2. предписанията на акредитирания орган за контрол;
3. изискванията на приложимите нормативни актове и стандарти.
(2) Всички дейности по поддръжка се документират в дневник за техническо обслужване.

Глава четвърта
Общи изисквания за устройство и безопасност към увеселителните съоръжения, представляващи източник на повишена опасност, в т. ч. за техническите изисквания към тях и за тяхното безопасно ползване, поддържане и контрол, както и за предоставяне на услуги с тях 

Чл. 20. (1) Условията и редът за предоставяне на услугите по чл. 2, ал. 2, т. 1, както и изискванията за безопасност при тяхното предоставяне, както и по отношение на съоръженията, оборудването и екипировката, се уреждат в наредбата по чл. 56, ал. 6 от Закона за устройство на територията.  
(2) Съоръженията, оборудването и екипировката, които се използват при предоставянето на услуги по ал. 1, следва да притежават сертификати за безопасност. 

Глава пета
Предоставянето на въздушноатракционни услуги, представляващи източник на повишена опасност

[bookmark: _Hlk207366838][bookmark: _Hlk207363810]Чл. 21. (1) Предоставянето на въздушноатракционни услуги по чл. 2, ал. 2, т. 2 се извършва от доставчици на услуги, вписани в регистъра по чл. 6, ал. 1 при спазване на изискванията на този закон, Закона за гражданското въздухоплаване и актовете по прилагането му. 
[bookmark: _Hlk207366002](2) Услуги по чл. 2, ал. 2, т. 2, свързани с тандемни скокове с парашут, се предоставят от авиационен оператор по чл. 64 от Закона за гражданското въздухоплаване или от лице, което има сключен договор за извършване на въздухоплавателната дейност с авиационен оператор. Въздухоплавателните средства, използвани за предоставяне на услуги по чл. 2, ал. 2, т. 2, както и операторите на въздухоплавателни средства и техните пилоти, трябва да отговарят на изискванията за безопасност, предвидени в Закона за гражданското въздухоплаване и  нормативните  актове по неговото прилагане.
(3) При предоставяне на услуги по чл. 2, ал. 2, т. 2, свързани с изпълнение на тандемни или демонстрационни полети с моторни или безмоторни парапланери и делтапланери, операторът следва да разполага с нает на трудов договор пилот, който отговаря на изискванията, определени в Закона за гражданското въздухоплаване и нормативните актове по неговото прилагане. 
(4) Доставчиците на услуги по чл. 2, ал. 2, т. 2, които предоставят услугите с полети с аеростати, следва да отговарят и на изискванията, посочени в Регламент за изпълнение (ЕС) 2018/395 от 13 март 2018 година за определяне на подробни правила за експлоатацията на аеростати, както и за лицензирането на летателните екипажи на аеростати в съответствие с Регламент (ЕС) 2018/1139 на Европейския парламент и на Съвета от 4 юли 2018 година относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) № 552/2004 и (ЕО) № 216/2008 на Европейския парламент и на Съвета и Регламент (ЕИО) № 3922/91 на Съвета. 
(5) Тандемни и демонстрационни полети с парапланер/делтапланер, както и тандемни скокове с парашут, се предоставят само от тандемен инструктор.
(6) Забранява се предоставянето на въздушноатракционна услуга, представляваща скок с уингсют. 
(7) Изискванията за безопасност при предоставяне на услугите по ал. 1, както и за безопасност на съоръженията, оборудването и екипировката, с които те се предоставят, се уреждат в наредба на Министерския съвет, по предложение на министъра на транспорта и съобщенията и министъра на икономиката и индустрията. 

Глава шеста
Предоставянето на водноатракционни услуги, представляващи източник на повишена опасност

Чл. 22. (1) Предоставянето на водноатракционни услуги по чл. 2, ал. 2, т. 3 във вътрешните морски води, териториалното море и вътрешните водни пътища се извършва от доставчици на услуги, вписани в регистъра по чл. 6, ал. 1 при спазването на изискванията на този закон, Закона за морските пространства, вътрешните водни пътища и пристанищата на Република България и подзаконовите актове по неговото прилагане.   
(2) Предоставянето на услугите по ал. 1 се извършва единствено в зони за предоставяне на водноатракционни услуги, определени съгласно изискванията на наредбата по чл. 5, ал. 4 и чл. 76а от Закона за морските пространства, вътрешните водни пътища и пристанищата на Република България. 
(3) Условията и редът за предоставяне на услугите по ал. 1, както и тези за безопасност при тяхното предоставяне и за безопасност на съоръженията, оборудването и екипировката, се уреждат с наредбата по чл. 5, ал. 4 и чл. 76а от Закона за морските пространства, вътрешните водни пътища и пристанищата на Република България. 
Чл. 23. (1)  Предоставянето на водноатракционни услуги по чл. 2, ал. 2, т. 3 в други водни обекти, извън тези по ал. 1, се извършва от доставчици на услуги, вписани в регистъра по чл. 6, ал. 1 при спазването на изискванията на този закон и на актовете по неговото прилагане.
(2)  Редът за предоставянето на услугите по ал. 1, изискванията  за безопасност при предоставянето им и за безопасност на съоръженията, оборудването и екипировката, се определят с наредба на Министерския съвет по предложение на министъра на икономиката и индустрията, министъра на туризма и министъра на младежта и спорта. 

Глава седма
Контрол на съоръженията,  оборудването и екипировката при предоставянето на атракционни услуги, представляващи източник на повишена опасност 

Чл. 24. (1) Контролът на съоръженията, оборудването и екипировката, включително предпазните средства, използвани при предоставянето на услуги по чл. 2 се извършва от акредитирани органи за контрол от вида А съгласно изискванията на БДС EN ISO/IEC 17020.
(2) Акредитацията се извършва от Изпълнителна агенция „Българска служба за акредитация“ при условията и по реда на Закона за националната акредитация на органи за оценяване на съответствието, съответно – от национален орган за акредитация, който е преминал успешно партньорска оценка съгласно Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) № 339/93 (OB, L 218/30 от 13 август 2008 г.), или от международна организация за акредитация съгласно договорни задължения за признаване между тази организация и органа, признат съгласно чл. 14 от Регламент (ЕО) № 765/2008, на държава – членка на Европейския съюз, или на държава – страна по Споразумението за Европейското икономическо пространство.
(3) Акредитираните органи за контрол извършват първоначален и периодичен контрол на съоръженията, оборудването и екипировката, включително на предпазните средства, използвани при предоставянето на услуги по чл. 2 с изключение на контрола на съоръженията и екипировката за предоставяне въздушноатракционни услуги по чл. 2, ал. 2, т. 2. Периодичен контрол се извършва и след ремонт, след авария, модификация или промяна, която влияе на целостта на съоръженията, оборудването или екипировката, посредством които се предоставят услуги по чл. 2.
(4) Документите от прегледите по ал. 3 са част от паспорта на всяко съоръжение, оборудване и екипировка на услуги по чл. 2 
(5) Контролът се извършва по писмен договор между доставчик на услуга по чл. 2 и акредитирания орган за контрол.
Чл. 25. Акредитираният орган за контрол разполага с персонал, помещения, условия и оборудване за дейностите, свързани с извършването на контрола.
Чл. 26. Акредитираният орган за контрол извършва контрол по утвърдените от него и одобрени от органа по акредитация процедури за контрол.
Чл. 27. Лица, получили удостоверение по реда на чл. 119е от Закона за гражданското въздухоплаване, извършват контрол в съответствие с наредбата по чл. 119е, ал. 3 от същия закон по отношение на: 
1. парашутите, парашутните системи и парашутната екипировка, използвани при предоставяне на въздушноатракционни дейности и лицата, които ги обслужват; 
2. парапланерите и/или делтапланерите и свързаната с предоставяне на съответната въздушноатракционна услуга екипировка и лицата, които ги поддържат и ремонтират. 

Глава осма
Принудителна административна мярка и административнонаказателни разпоредби 

Раздел I
Принудителна административна мярка (ПАМ)

Чл. 28. (1) При установяване на непосредствен риск за живота и здравето на хората съответният контролен орган по чл. 39 издава заповед за незабавно спиране на експлоатацията на атракционното съоръжение или дейност и предоставянето на услугата.
(2) За непосредствен риск се приема обективно установима опасност, произтичаща от липса на сертификат за контрол, издаден от акредитиран орган за контрол, удостоверяващ съответствието на съоръженията, оборудването и екипировката при предоставянето на услуги по чл. 2; видими критични повреди или липса на обезопасителни устройства; липса на аварийно спиране; липса на персонал с необходимата компетентност; отсъствие на план за безопасност; липса на валидна застраховка; липса на попълнени дневници по чл. 19, ал. 2; липса на проведено обучение/ инструктаж на персонала или на ползвателя на услугата. 
(3) Заповедта по ал. 1 подлежи на обжалване по реда на Административнопроцесуалния кодекс, като обжалването не спира изпълнението.
(4) Мярката по ал. 1 се отменя след представяне на доказателства за отстраняване на несъответствията, включително сертификат за контрол, издаден от акредитиран орган за контрол, удостоверяващ съответствието на съоръженията, оборудването и екипировката при предоставянето на услуги по чл. 2 и след извършена проверка с констативен протокол от съответния контролен орган по чл. 39.

Раздел II
Административнонаказателни разпоредби

Чл. 29. (1) Който предоставя услуги по чл. 2 без вписване в регистъра или без сертификат за контрол, издаден от акредитиран орган за контрол за съответното съоръжение, се наказва с имуществена санкция от 10 000 до 50 000 лв.;
(2) При повторно нарушение по ал. 1 имуществената санкция е от 30 000 до 100 000 лв.
Чл. 30. (1) Доставчик на услуга по чл. 2, който не поддържа валидна застраховка по чл. 8, се наказва с имуществена санкция от 5 000 до 20 000 лв.
(2) При повторно нарушение по ал. 1 имуществената санкция е от 15 000 до 50 000 лв.
(3) Когато е установено нарушение по ал. 1, предоставянето на услугата се  спира до представяне на валидна полица, независимо от наложената санкция.
Чл. 31. (1) Доставчик на услуга по чл. 2, който не подаде уведомление за инцидент, се наказва с имуществена санкция от 2 000 до 10 000 лв.
(2) Когато неподаването е умишлено или е съпроводено с укриване/подправяне на данни имуществената санкция е от 10 000 до 30 000 лв.
(3) Отговорно лице по безопасността, което виновно не изпълни задължението за уведомяване, се наказва с глоба от 500 до 2 000 лв.
Чл. 32. (1) Който възпрепятства контролен орган при изпълнение на правомощията му, включително чрез отказ за достъп, непредставяне на документи, отказ за съдействие или поддържане на условия, създаващи риск за проверяващите, се наказва:
1. с глоба от 1 000 до 5 000 лв. – за физическо лице;
2. с имуществена санкция от 5 000 до 25 000 лв. – за едноличен търговец или юридическо лице.
(2) Когато възпрепятстването включва отваряне/експлоатация в нарушение на заповед за спиране на експлоатацията или предоставяне на услугата, санкцията е от 20 000 до 100 000 лв., а за физическо лице – глоба от 5 000 до 20 000 лв.
Чл. 33. (1) За неспазване на предписание на контролен орган в определен срок се налага имуществена санкция от 2 000 до 10 000 лв.
(2) За липса на дневни проверки, липса на информационни табели или такива, които не отговарят на изискванията на този закон, за непроведен инструктаж на ползвателя на услугата се налага имуществена санкция в размер от 1 000 до 5 000 лв., а при повторност – от 3 000 до 10 000 лв.
(3) При продължаващо неизпълнение след изтичане на срока по предписание се налага ежедневна имуществена санкция от 500 до 2 000 лв. за всеки ден забава до изпълнение.
Чл. 34. Доставчик на услуга по чл. 2, който предостави неверни данни при регистрация, вписване на промени или при проверка, се наказва с имуществена санкция от 5 000 до 25 000 лв.
Чл. 35. За нарушения на други разпоредби на този закон и на наредбите по неговото прилагане на виновните лица се налага глоба от 1 000 до 3 000 лв., а юридическите лица и едноличните търговци се наказват с имуществена санкция от 5 000 до 25 000 лв.
Чл. 36.   (1)  Акредитирано лице се наказва с имуществена санкция от 20 000 до 100 000 лв., ако при дейностите по този закон извърши едно или повече от следните нарушения:
1. издаде сертификат за контрол без извършване на инспекция;
2. извърши действие или дейност по оценяване на съответствието, регламентирани в закона извън обхвата на акредитацията си;
3. наруши изискванията за независимост/безпристрастност.
 (2) Неакредитирано лице, лице с отнета или спряна акредитация, ако извърши действие или дейност по оценяване на съответствието, регламентирани в този закон, се наказва с имуществена санкция от 50 000 до 150 000 лева;
(3)  В случай, че при извършване на нарушението по ал. 1, т. 2 или ал. 2 е допуснато и позоваване на акредитация, се прилага и чл. 41 от Закона за националната акредитация на органи за оценяване на съответствието.
(4) Независимо от санкцията по ал. 1 нарушенията по ал. 1 представляват несъответствие на акредитираните лица с изискванията за акредитация и са основание  за ограничаване на акредитирания обхват, временно ограничаване обхвата на акредитацията, спиране или отнемане на акредитацията по реда на Закона за националната акредитация на органи за оценяване на съответствието.
(5) Физическо лице – инспектор, което виновно участва в издаване на документ с невярно съдържание се наказва с глоба от 2 000 до 10 000 лв. 
Чл. 37. (1) „Повторно нарушение“ е нарушение, извършено в едногодишен срок от влизане в сила на наказателното постановление за същото по вид нарушение.
(2) При повторност санкциите се налагат в горните граници или се удвояват, когато това е изрично предвидено.
(3) За нарушения, довели до телесна повреда или смърт, санкциите се налагат в максималния размер, без да се изключва наказателна отговорност по общия ред.
Чл. 38. (1) Актове за установяване на административни нарушения се съставят от длъжностни лица на компетентните контролни органи по закона.
(2) Наказателните постановления се издават от ръководителите на съответните контролни органи или оправомощени от тях длъжностни лица.
(3) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания, доколкото в този закон не е предвидено друго.
Чл. 39. Контролът по прилагането на този закон се осъществява от:
1. кмета на общината по местонахождение на предоставянето на атракционна услуга по чл. 2, ал. 2 или упълномощено от него длъжностно лице – за услугите по чл. 2, ал. 2, т. 1 и за водноатракционните услуги, когато се предоставят във водни обекти извън тези по чл. 2, ал. 2, т. 3;
2. Главна дирекция „Гражданска въздухоплавателна администрация“ – за услугите по чл. 2, ал. 2, т. 2;
3. Изпълнителна агенция „Морска администрация“ – за услугите по чл. 2, ал. 2, т. 3 – когато се предоставят във вътрешните морски води, териториалното море и вътрешните водни пътища; 
4. Комисията за защита на потребителите – за обектите по чл. 2 по отношение на изискванията по чл. 16.
Чл. 40. Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

[bookmark: to_paragraph_id4795736][bookmark: to_paragraph_id11837448]Допълнителни разпоредби:

§ 1. По смисъла на този закон:
1. „Акредитиран орган за контрол на съоръженията, оборудването и предпазните средства на атракционни услуги, представляващи източник на повишена опасност“, е орган за контрол, акредитиран по БДС EN ISO/IEC 17020 „Общи критерии за дейността на различните видове органи за контрол”;
2. „Непосредствена или косвена опасност за живота или здравето на ползвателите или на трети лица“ е възможен риск, произтичащ непосредствено от предоставянето на услугата, за здравето или безопасността на ползвателите или на трети лица, включително смърт или сериозно травматично или нетравматично увреждане“;
3. „Въздушноатракционни услуги“ са тандемни полети, които се изпълняват от пилот-инструктор с парапланер/делтапланер, както и тандемни скокове с парашут, които се изпълняват от тандемен инструктор, полети с аеростати от екстремен характер, вкл. и бънджи скок от аеростат; 
4. „Водноатракционни услуги“ са парасейлинг (теглене с парашут от лодка), услуги с джетове и водни скутери, както и такива с теглене на надуваеми съоръжения; 
5. „Първа помощ“ е прилагането на подходящи животоподдържащи действия и мероприятия за предотвратяване на усложненията, получени при травми, свързани с ползването на атракционни услуги с потенциален риск за живота и/или здравето на ползвателите им и/или на трети лица, на мястото на инцидента или в близост до него, от лицата, които предоставят тези услуги и/или от други лица, присъстващи на мястото на инцидента, до идването на екип за спешна медицинска помощ;
6. „Увеселителни съоръжения“ са всяко съоръжение или съвкупност от такива, технически устройства, конструкции или системи, предназначени за атракционни цели, които функционират чрез движение с висока скорост, бързо въртене или интензивно задвижване или на голяма височина, включително скокове с бънджи и такива, които функционират чрез водни струи и/или водни потоци, които при неспазване на правилата за експлоатация или при механична повреда, са източник на повишена опасност и могат да доведат до непосредствена или косвена опасност за живота и/или здравето на лицата; 
	7. „Уингсют“ е  специализирана екипировка, която има уникални технически и функционални характеристики, правещи я подходяща за летене чрез планиране;
§ 2. Контролните органи по този закон поддържат публичен списък на наложените принудителни административни мерки и влезлите в сила наказателни постановления, свързани с предоставяне на услуги по чл. 2, при спазване на изискванията за защита на личните данни.

Преходни и заключителни разпоредби:

§ 3. Лицата, които предоставят услуги, посочени в този закон, привеждат дейността си в съответствие с неговите изисквания в 6-месечен срок от влизане на закона в сила. 
§ 4. В Кодекса на търговското корабоплаване (обн., ДВ, бр. 55 и 56 от 1970 г., попр., бр. 58 от 1970 г., изм., бр. 55 от 1975 г., бр. 10 от 1987 г., бр. 30 от 1990 г. и бр. 85 от 1998 г., доп., бр. 12 от 2000 г., изм., бр. 41 от 2001 г., бр. 113 от 2002 г., бр. 55 от 2004 г., бр. 42, 77, 87, 94 и 104 от 2005 г., бр. 30, 62 и 108 от 2006 г., бр. 36, 71 и 98 от 2008 г., бр. 12 и 32 от 2009 г., бр. 85 от 2010 г., бр. 92 от 2011 г., бр. 38 и 77 от 2012 г., бр. 15, 28 и 109 от 2013 г. и бр. 14 от 2015 г., изм. и доп., бр. 52 от 2015 г., изм., бр. 58 от 2016 г., изм. и доп., бр. 93 от 2017 г., изм., бр. 28 от 2018 г. и бр. 62 от 2019 г., изм. и доп., бр. 104 и 108 от 2020 г. и бр. 106 от 2023 г., изм., бр. 41 и 70 от 2024 г. и бр. 63 от 2025 г.) се правят следните допълнения:
1. В чл. 87 се създава ал. 6:
„(6) С наредбата по ал. 1 се определят изискванията към лицата, управляващи плавателни съдове за лично ползване (джетове).“
2. В § 1а от Допълнителните разпоредби се създава т. 58:
„58. „Плавателен съд за лично ползване (джет)“ е плавателен съд за спорт, туризъм и развлечение с дължина на корпуса, по-малка от 4 m, който е оборудван с двигател за задвижване, притежаващ водометен движител като основно средство за задвижване, и е проектиран да бъде управляван от едно или повече лица в седнало положение, стоящи прави или на колене върху корпуса на съда, а не вътре в него.“
§ 5. В Закона за автомобилните превози (обн., ДВ, бр. 82 от 1999 г.; изм. и доп., бр. 11 и 45 от 2002 г., бр. 99 от 2003 г., бр. 70 от 2004 г., бр. 88, 92, 95, 102, 103 и 105 от 2005 г., бр. 30, 85, 92 и 102 от 2006 г., бр. 42, 80 и 109 от 2007 г., бр. 102 от 2008 г., бр. 93 от 2009 г., бр. 41 от 2010 г., бр. 17 от 2011 г., бр. 38, 50, 60, 99 и 103 от 2012 г., бр. 15, 23, 66 и 109 от 2013 г., бр. 11, 60, 98 и 107 от 2014 г., бр. 14, 60, 81 и 100 от 2015 г., бр. 32, 58 и 59 от 2016 г., бр. 9 и 93 от 2017 г., бр. 62, 80 и 105 от 2018 г., бр. 60, 71 и 108 от  2020 г., бр. 21, 22 и 23 от 2021 г., Решение № 11 на Конституционния съд на РБ от 30.09.2021 г. - бр. 84 от 2021 г., бр. 67 и 88 от 2023 г., изм., бр. 41 от 2024 г.) се правят следните изменения и допълнения:
1. В чл. 24г:
а) В ал. 1 изречение първо думата „превозът“ се заменя с „превоза и притежаващи поне едно превозно средство, собствено или наето, което отговаря на изискванията на ал. 2“.
б) Алинея 2 се изменя така:
„(2) При вписване или отписване на търговеца и превозното средство в базата данни по ал. 1 се подава заявление, което съдържа:
 	1. наименование, правна форма, адрес на управление на търговеца, електронен адрес регистрирани в системата за сигурно електронно връчване, като модул на Портала на електронното управление по смисъла на Закона за електронното управление;
2. данни за моторните превозни средства и пътните превозни средства, с които ще се извършват превозите с атракционна цел, придружено с:
а) документ за идентификацията на превозното средство;
б) застрахователна полица „Гражданска отговорност“ на автомобилистите;
в) задължителна застраховка „Злополука“ на пътниците в обществения транспорт;
г) удостоверение за техническа  изправност;
д) документ за собственост или договор за ползване на превозното средство.
3. описание на маршрута, което съдържа начална и крайна точка;
4. срока, за който се иска вписването;
5. пълномощно, когато заявлението се подава от пълномощник.
 	в) Създава се нова ал. 3:
„(3) Документите по ал. 2, т. 2 и т. 5 се представят в заверено от заявителя копие. 
г) Досегашните ал. 3 става съответно ал. 4 и след думите „Кметовете на общини“ се добавят „със заповед“.
д) Досегашната ал. 4 става съответно ал. 5 и се изменя така:
„ (5) Базите данни по ал. 1 са  публични. Кметовете на общини или оправомощени от тях лица водят и поддържат актуални данни на превозните средства и лицата, извършващи превози с атракционна цел. В базата данни се вписват:
1. дата на вписване на  регистрацията и основанията за това;
2. наименование и ЕИК на лицето по ал. 1;
3. данни за моторните превозни средства:
а) регистров или регистрационен номер;
б) идентификационен номер;
в) марка и модел;
4. дата на заличаване на регистрацията и основанията за това.“
е) Досегашната ал. 5 става съответно ал. 6 и в началото на изречението след думата „Превозите“ се добавя „с атракционна цел“ и накрая на изречението след думата „средство“  от категория М1, М2 или М3 или състава от превозни средства от категория О1 или О2, за управлението на които се изисква свидетелство за управление D1, D1E, D или DE.“.
ж) Създава се ал. 7:
„(7) Лицата по ал. 1 са длъжни да изпълняват възложените им маршрути в съответствие с изискванията на този закон, Закона за движение по пътищата, подзаконовите нормативни актове, издадени въз основа на тях, и постигнатите договорености с Кмета на съответната община.“
 	2. Създава се нов чл. 24гˡ:
„Чл. 24гˡ. (1) Превозите с атракционна цел се извършват с бавнодвижещи се превозни средства, предназначени за теглене на каравани и вагони, използвани за развлекателна дейност и от каравани и вагони, използвани за развлекателна дейност, които са теглени от бавнодвижещи се превозни средства.“
(2) Лицата по чл. 24г, ал. 1  са длъжни да поддържат валидни документите по чл. 24г, ал. 2, т. 2 за периода на извършване на дейността.
(3) Кметовете на общини със заповед заличават превозните средства, с които извършват превози с атракционна цел на територията на съответната община от базата данни по чл. 24г, ал. 1, в случаите когато:
1. превозните средства спрат да отговарят на задължителните условия за вписване по чл. 24г, ал. 2, т. 2;
2. лицето по чл. 24г, ал. 1 няма договор за ползване на вписаното превозно средство;
3. по заявление на лицето по чл. 24г, ал. 1, което е подало писмено заявление за заличаване.
(4) Кметовете на общини със заповед заличават лицата, които извършват превози с атракционна цел на територията на съответната община от базата данни по чл. 24г, ал. 1, в случаите когато:
1. при осъществяване на дейността на лицата по чл. 24г, ал. 1 са извършени системни нарушения на този закон или на издадените въз основа на него подзаконови нормативни актове;
2. всички вписани в базата данни превозни средства на лицето чл. 24г, ал. 1  не отговарят на изискванията на чл. 24г, ал. 2, т. 2;
3. с прекратяването на дейността на търговеца или прекратяването на юридическото лице.
(5) Вписването се заличава от базата данни по чл. 24г, ал. 1 с мотивирана заповед на Кмета на съответната община или оправомощено от него длъжностно лице и подлежи на оспорване по реда на Административнопроцесуалния кодекс.“.
3. В чл. 91:
а) В ал. 3: 
аа) в т. 1 след думите „за собствена сметка“ се добавят „и превози с атракционна цел“.
аб) в т. 5 след думите „за извършване на превози за собствена сметка“ се поставя запетая и се добавят „за извършване на превози с атракционна цел“.
б) В ал. 11 след думите „чл. 24а, ал. 1“ се поставя запетая и си добавят „24 г, ал. 2 и ал. 3“.
4. В чл. 93:
а) В ал. 1 след думите „превоз за собствена сметка на пътници и товари се добавят „или превоз с атракционна цел“ и след думите „разрешение“ се добавят „заповед за определяне на маршрут при превоз с атракционна цел“;
б) В ал. 2 след думите „превоз за собствена сметка на пътници и товари“ се добавят „или превоз с атракционна цел“ и след думите „разрешението“ се добавят „заповед за определяне на маршрут“.
в) Създава се алинея 10:
„(10) Водач на моторно превозно средство, който извършва превоз на пътници с атракционна цел по маршрут различен от определения по реда на чл. 24г, ал. 3 се наказва със:
1. глоба от 500 лв. – при първо нарушение;
2. глоба от 1000 лв. – при повторно нарушение;
3. глоба 2000 лв. – при системни нарушения.“.
5. Създава се чл. 96е:
„Чл. 96е. (1) Който впише в базата данни по чл. 24г, ал. 1 превозни средства и разреши или допусне извършването на превози с атракционна цел на пътници по маршрут по чл. 24г, ал. 4 без задължителна застрахователна полица „Гражданска отговорност“ на автомобилистите, удостоверение за техническа  изправност  и задължителна застраховка „Злополука“ на пътниците в обществения транспорт, се наказва с глоба или имуществена санкция в размер от 5000 лв. и превозното средство се отписва от базата данни на общината.
(2) Длъжностно лице, което наруши разпоредбата на чл. 24г, ал. 2 относно вписването в базата данни на лицата, извършващи превози с атракционна цел в нарушение на изискванията на този закон, се наказва с глоба или имуществена санкция от 1000 до 3000 лв. и лицето, което извършва превози с атракционна цел на територията на съответната община, на която се извършва дейността се отписва от базата данни на общината.
(3) При повторно нарушение по ал. 1 или ал. 2 глобата или имуществената санкция е в размер на 10 000 лв.
6. В чл. 106а, ал. 1, т. 3, б. „е“ след думите „превоз на пътници“ се добавят „пътници или превоз с атракционна цел“.
§ 6. В Кодекса на застраховането (обн. ДВ. бр. 102 от 2015 г., доп., бр. 62 от 2016 г., изм. и доп. бр. 95 от 2016 г., доп., бр. 103 от 2016 г., доп., бр. 8 и бр. 62 от 2017 г., изм. и доп., бр. 63 и бр. 85 от 2017 г., доп., бр. 92 от 2017 г., изм. и доп., бр. 95 от 2017 г., изм. бр. 103 от 2017 г., изм., бр. 7, бр. 24, бр. 27 от 2018 г., изм. и доп., бр. 15, бр. 101 от 2018 г., доп., бр. 77 от 2018 г., изм. и доп., бр. 17 от 2019 г., доп., бр. 42 от 2019 г., изм. бр. 83 от 2019 г., доп., бр. 26 от 2020 г., изм., бр. 64 от 2020 г., изм., бр. 21 от 2021 г., изм. и доп. ДВ. бр. 16 от 2022 г., изм. и доп., бр. 25 от 2022г., изм., бр. 66 от 2023 г., доп. бр. 68, бр. 80 от 2023 г., изм. и доп., бр. 84 от 2023 г., изм. и доп., бр. 85 от 2023 г., изм. бр. 70 и бр. 79 от 2024 г., изм. и доп., бр. 49, 54, 63, 64 и 67 от 2025 г.) в чл. 471, ал. 2 се създават т. 7. и 8:
„7. бавнодвижещи се превозни средства, предназначени за теглене на каравани и вагони, използвани за развлекателна дейност;
8. каравани и вагони, използвани за развлекателна дейност, които са теглени от бавнодвижещи се превозни средства“.
§ 7. В Закона за гражданското въздухоплаване (обн., ДВ, бр. 94 от 1972 г., изм. и доп., бр. 30 от 1990 г., бр. 16 от 1997 г., бр. 85 от 1998 г., доп., бр. 12 от 2000 г., изм. и доп., бр. 34 от 2001 г., изм., бр. 111 от 2001 г., изм. и доп., бр. 52 от 2004 г., изм., бр. 70 от 2004 г., бр. 88 от 2005 г., бр. 102 от 2005 г., бр. 30 от 2006 г., бр. 36 от 2006 г., изм. и доп., бр. 37 от 2006 г., бр. 105 от 2006 г., изм., бр. 108 от 2006 г., изм. и доп., бр. 10 от 2007 г., доп., бр. 41 от 2007 г., изм. и доп., бр. 109 от 2007 г., изм., бр. 36 от 2008 г., изм. и доп., бр. 66 от 2008 г., изм., бр. 67 от 2008 г., бр. 35 от 2009 г., изм. и доп., бр. 47 от 2009 г., бр. 82 от 2009 г., изм., бр. 102 от 2009 г., изм. и доп., бр. 63 от 2010 г., доп., бр. 73 от 2010 г., бр. 94 от 2010 г., изм. и доп., бр. 41 от 2011 г., бр. 81 от 2011 г., бр. 99 от 2011 г., изм., бр. 38 от 2012 г., изм. и доп., бр. 60 от 2012 г., изм., бр. 82 от 2012 г., доп., бр. 15 от 2013 г., изм., бр. 66 от 2013 г., бр. 12 от 2014 г., бр. 53 от 2014 г., бр. 98 от 2014 г., изм. и доп., бр. 28 от 2015 г., бр. 89 от 2015 г., доп., бр. 15 2016 г., изм., бр. 95 от 2016 г., бр. 58 от 2017 г., изм. и доп., бр. 96 от 2017 г., изм., бр. 56 от 2018 г., изм. и доп., бр. 1 от 2019 г., изм., бр. 62 от 2019 г., бр. 60 от 2020 г., изм. и доп., бр. 16 от 2021 г., изм., бр. 102 от 2022 г., бр. 102 от 2023 г., бр. 79 от 2024 г.) в чл. 119е, ал. 1 се създават точки 9 - 12:
„9. одобряване и/или контрол на парашути, парашутни системи и парашутна екипировка, използвани за обучение, спорт и развлечение, различни от спасителните парашути, които са част от въздухоплавателното средство.
10. одобряване и/или контрол на лицата, които обслужват (комплектоват, скатават, ремонтират) парашути, парашутни системи и парашутна екипировка, използвани за обучение, спорт и развлечение. 
11. одобряване и/или контрол на парапланери и/или делтапланери и свързана екипировка, използвани за обучение, спорт и развлечение.
12. одобряване и/или контрол на лицата, които обслужват и ремонтират парапланери и/или делтапланери и свързана екипировка, използвани за обучение, спорт и развлечение“. 

1     Проект           Закон за  общите  изисквания за безопасност при предоставяне  на атракционни  услуги , представляващи източник на повишена опасност          Глава първа   Предмет на закона     Чл. 1.   Този   закон  урежда  общите   изисквания  за безопасност  при   предоставяне на  атракционни услуги , представляващи   източник на   повишена опасност ,  условията   за  тяхното извършване   и к онтрол ът   спрямо   доставчиците на  тези услуги .     Чл. 2.   (1)   А тракционна услуга , представляваща източник на  повишена опасност   е  всяка дейност, свързана с използване то   на съоръжения,  оборудване или екипировка   с  развлекателна цел ,     която   би могла да доведе до непосредствена или косвена опасност за  живота и/или здравето на ползвателите й и/или на трети лица ,   и   която  се предоставя  с рещу заплащане.    (2)     За целите на този закон а тракционни услуги, представляващи източник на  повишена опасност , съобразно съоръженията, обо рудването или екипировката, с   които  се предоставят   са :   1. услуги ,  за предоставянето на които се ползват  увеселителни  съоръжения ;   2.  въздушноатракционни  услуги ;     3.  водноатракционни     услуги .    Чл.  3 .   Законът н е се прилаг а за спортни те   дейности ,  спортни те   услуги и  спортно - туристически те   дейности , уредени в Закона за физическото възпитание и спорта.   Чл.  4 .   (1)   Лицата, които  предоставят услуги   по чл. 2   носят отговорност за спазване  на   изисквания та   за безопасност   на   съоръженията,  оборудването   и   екипировката,  с   които  се  предоставя т   услуг ите .   (2)   Съоръженията, оборудването и екипировката ,  с   които се предоставят услуги  по чл. 2,  произведени и/или пуснати на пазара в държави  –   членки на Европейския съюз  или  произведени в държава от Европейската асоциация за свободна търговия  –   страна  по Споразумението за Европейското икономическо пространство, се използв ат за целите  на предоставян е на   услуги те, ако   са придружени с   документ от производителя за  съответствието на  съоръженията , оборудването и екипировката   с приложимото   законодателство за   изискванията за безопасност.     Глава втора   Общи и зисквания  към  доставчиците на   атракционни услуги ,  представляващи   източник на повишена опасност     Чл.  5 .   Доставчик   на   у слуги по чл.   2   е   лиц е ,  вписано   в регистъра  по чл.   6, ал.   1.   

